
מדינת ישראל
משרד החינוך 
המשנה למנכ"ל

אגף בכיר, תפעול רכש ולוגיסטיקה
אגף רכש מכרזים והתקשרויות
ירושלים, 8 במרץ 2020

יב' אדר תש"ף
מכרז מס' 1/2.2020: הצבת מאבטחים לאבטחת בית שר החינוך

הבהרה 2
סיכום תשובות לשאלות שהגיעו עד לתאריך 23.2.2020
1. כללי

1. נוסח ערבות הבנקאית/ערבות חברת הביטוח חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
2. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
3. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
4. בנספח מספר 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
5. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

6. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.

7. אם המציע יתקל בשאלה בעלת חשיבות, במהלך הכנת הצעתו או המועד האחרון להעברת השאלות, הוא רשאי להגיש את שאלתו, לכתובת המייל michrazimedu@education.gov.il  בהתאם למבנה ולאופן המפורטים בסעיף 1.1 במכרז .
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
8. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL

9. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	כתב המכרז

	1. 
	2.3.9 א'
	4
	בנוגע לסעיף העמידה בתנאים מינימליים, ניסיון בשנתיים האחרונות לפחות במתן שירותי שמירה ואבטחה של "מוסדות ציבוריים"- האם ניתן לייחס "מוסדות ציבוריים" גם לאבטחת בית שגריר מדינה זרה בישראל ו/או לאבטחת קונסוליה ו/או שגרירות זרה, בהם מבוצעת אבטחה חמושה בקונספט 24/7?
	ניתן לכלול בהגדרה של מוסדות ציבוריים את המתקנים הבאים : בית שגריר וקונסוליה זרה בישראל.

	2. 
	אספקת עמדת אבטחה
	4.11.2
	נבקש להסיר את האופציה לאספקת עמדת אבטחה.

מדובר בדרישה בעלת עלות כספית גבוהה אשר אין להשאירה בחוסר וודאות.
לחילופין נבקש לבצע רכישה של עמדה זו בהתאם לסעיף 4.11.2 (ה) כך שכלל עלות העמדה תשולם גב אל גב לפי ביצוע בפועל ובהתאם לדרישות המזמין.
	הסעיף נשאר  ללא שינוי.
הרכישה תהיה בהתאם להצעת המחיר

	3. 
	פירוק ושינוע עמדת אבטחה
	4.11.4
	לא ניתן להעריך את כמות הפעמים שהחברה תידרש לפרק או לשנע את עמדת האבטחה. לכן, נבקש לגבות סעיף זה מהמשרד בשיטת הגב אל גב לפי ביצוע בפועל ובהתאם לדרישות המזמים.
	הסעיף נשאר  ללא שינוי.
הרכישה תהיה בהתאם להצעת המחיר

	4. 
	אספקת יחידת דיור
	4.12.
	נבקש להסיר את תקרת הסכום בסעיף 4.12.3 (5,000 ₪) ושלם לספק בשיטת הגב אל גב וזאת מכיוון שאין לדעת היכן תמוקם הדירה, יתכן שעלויות השכירות וההוצאות הנלוות יעלו מעבר לתקרה.
	הסעיף נשאר ללא שינוי

	5. 
	13.1
	29
	בגוף הסעיף מופיע המשפט הבא :" ככל שלא ניתן לקחת חוות דעת כיוון שאיש קשר מטעם הלקוח המצוין בהצעה אינו זמין ייגרע מהציון הכולל 10% על כל חוות דעת שלא נלקחה " העניין זה לא מקובל במכרזים פומביים מכיוון שאם אין מענה מגורם הממליץ ניתן לפנות למציע לבדוק את העניין ואפילו אף נכון לפנות מכיוון שלעיתים הגורם הממליץ בחו"ל, או באזור ללא קליטה וכדומה.

לכן נבקש למחוק את משפט זה או להוסיף את המילים בבירור עם המציע לפני כן.

נדגיש ונאמר  שכמובן חברתנו תגיש את המכרז בשלמות ועם הפרטים המעודכנים (כמו כן בטבלת הניסיון) . 
	ככל שלא ניתן לקחת חוות דעת כיוון שאיש קשר מטעם הלקוח המצוין בהצעה אינו זמין, המשרד יברר עם המציע לגבי איש קשר זה. ככל שלא יהיה ניתן לקבל חוות דעת מאיש קשר זה לאחר ביצוע הבירור עם המציע יגרע מהציון הכולל 10%.

	6. 
	13.1
	29
	ניראה שלא ציינתן את ניקוד האיכות של ה10% אחוז לפי המרכיבים נבקש לפרט את ניקוד האיכות לפי כל מרכיב  
	ראו טבלאות השוואת ההצעות

	7. 
	9.ב
	82
	נבקש להבהיר האם חובה לפרט את הסעיף הנ"ל או שמספיק לפרט את סעיף 9 א. 
	יש למלא דפי עזר לכל נושא בהצעת המחיר 

	8. 
	6 רבתי
	19
	מבוקש לקבוע כי ניכוי ומימוש הפיצויים המוסכמים לא יעלה על הרווח הקבלני של הקבלן ממתן השירותים, שכן, הקבלן עלול להיכנס לחוזה הפסד (שכן מתח הרווחים של הקבלן נמוך), וזאת בניגוד לדין בכלל ובניגוד לחוק להגברת האכיפה של דיני העבודה, תשע"ב-2011 בפרט, לרבות החובות החלות על מזמין השירות בהקשר זה.

כמו כן מבוקש כי ניכוי הסכומים יבוצע בחשבונית בגין החודש הרלוונטי בו בוצעה ההפרה ולאחר שנערך לקבלן שימוע כדין.

	הסעיף נשאר ללא שינוי.
מקובל שהחיוב יהיה בחשבונית של החודש הרלוונטי

	9. 
	11.8
	24
	מבוקש להוסיף סעיף הצמדה בהתאם לנוסח הבא:

"מוסכם, כי התמורה תהיה צמודה באופן מלא לשיעור עליית שכר המינימום (הענפי), לרבות זכויות סוציאליות ותנאי עבודה במשק הישראלי (זאת לפי כל דין, הסכם קיבוצי, צווי הרחבה וכיוצב') הידוע בעת חתימת הסכם זה.  ככל שיהיה שינוי כאמור, הרי שהתמורה תתעדכן, בשיעור 100% כאמור מהשינוי, וזאת החל מהחודש שבו חל השינוי בפועל."

כל עלייה בשכר ובנלווים מחייבת את הצמדת התמורה ע"י מזמין השירות, בהתאם לדין בכלל, ולחוק להגברת האכיפה של דיני העבודה, תשע"ב-2011 בפרט. בעניין זה ראה גם פסיקתו של בית הדין האזורי לעבודה בתל אביב-יפו במסגרת ס"ק (ת"א) 24718-07-16 הסתדרות העובדים הכללית החדשה-איגוד עובדי השמירה והניקיון נ' עיריית ראשון לציון ואח' (פורסם בנבו, 1.1.2017) שם נקבע: 
"החוק להגברת אכיפה מטרתו להתגבר על התופעה של אי ציות לחוקי עבודה וצווי הרחבה על ידי הטלת חבויות ישירות על מזמיני השירות, באמצעות התערבות בהסכם ההתקשרות. למעשה אומר המחוקק כי על מזמין השירות להתאים את ההתקשרות עם הקבלן לעלויות הקבועות בדין על מנת שהפסד, ככל שיהיה, לא יוטל על כתפי העובד. העדר עדכון של עלות שכר עובדים בערך המענק, מהווה הפרה המחייבת את מזמין השירות ישירות כלפי עובדי קבלן השירות..... בהחלת האחריות האזרחית על מזמיני השירות באמצעות החוק להגברת אכיפה, ביקש המחוקק למגר תופעות של חוזה הפסד, בה מזמיני השירות מתקשרים עם קבלנים שמציעים סכום שאין בו כדי לכסות את ערך השעה המינימאלי המגיע לעובד על פי דין. בהתאם, קבע המחוקק כי גם היעדר עדכון התקשרות כאשר חל שינוי בערך השעה - הינו בבחינת מכרז הפסד... קיימת חובה אבסולוטית ובלתי מותנית על מזמין השירות לבצע עדכון התקשרות. ללא עדכון זה, יש לראות בהתקשרות כהתקשרות הפסד."
	הסעיף נשאר ללא שינוי

	10. 
	11 רבתי
	24

תנאי תשלום
	בהתאם להוראות סעיף 4(א) לחוק מוסר תשלומים לספקים, תשע"ז-2017, מבוקש להוסיף סעיף בנוסח הבא:

"עיכוב בתשלום התמורה לקבלן, תזכה את הקבלן בתוספת הפרשי הצמדה וריבית, ובחלוף 30 ימים ממועד תשלום התמורה, גם בתוספת ריבית פיגורים (בהתאם למשמעות המונח בסעיף 5(ב) לחוק פסיקת ריבית והצמדה)."
	הסעיף נשאר ללא שינוי

	11. 
	20
	33
	מבוקש לקבוע כי זכות סיום ההתקשרות תהיה הדדית ותינתן גם לקבלן.

כמו כן מבוקש לקבוע כי ביטול הסכם ההתקשרות על-ידי המשרד יהיה לאחר שתינתן לקבלן הודעה מוקדמת של 30 ימים טרם ביטול ההסכם.
	הסעיף נשאר ללא שינוי

	12. 
	21.3 + 21.5
	35
	מבוקש לקבוע כי חילוט הערבות יהיה רק בגין הפרה יסודית של ההסכם ועד לגובה הנזק שנגרם בגין אותה הפרה, שכן, חילוט הערבות מעבר לגובה הנזק שנגרם עלול להכניס את הקבלן לחוזה הפסד (שכן מתח הרווחים של הקבלן נמוך), וזאת בניגוד לדין בכלל ובניגוד לחוק להגברת האכיפה של דיני העבודה, תשע"ב-2011, בפרט.
	הסעיף נשאר ללא שינוי

	13. 
	4.7
	58
	מבוקש להוסיף בסיפא של הסעיף: "למעט אם יחול שינוי בשיעור עליית שכר המינימום (הענפי), לרבות זכויות סוציאליות ותנאי עבודה במשק הישראלי (זאת לפי כל דין, הסכם קיבוצי, צווי הרחבה וכיוצב'). ככל שיהיה שינוי כאמור, הרי שהתמורה תתעדכן, בשיעור 100% כאמור מהשינוי, וזאת החל מהחודש שבו חל השינוי בפועל."
	הסעיף נשאר ללא שינוי

	14. 
	12.6
	61
	בשורה 3 מבוקש למחוק את המילים: "תוך כדי" ולהחליפם במילה: "עקב".

הסעיף מטיל על הקבלן אחריות בגין נזקים שלגביהם יש קשר סיבתי בין שירותי הקבלן לבין הנזקים שנגרמו. דא עקא, המונח "תוך כדי" אינו מקיים קשר סיבתי זה, בעוד המונח "עקב" כן מקיים.
	הסעיף נשאר ללא שינוי

	15. 
	17.4
	64
	מבוקש לקבוע כי חילוט הערבות יהיה לאחר הפרת התחייבות יסודית של הקבלן בקשר עם מתן השירותים ועד לכדי גובה הנזק שנגרם, שכן, חילוט הערבות מעבר לגובה תקרת החיוב עלול להכניס את הקבלן לחוזה הפסד בניגוד לדין.
	הסעיף נשאר ללא שינוי

	16. 
	
	נספח א' -7 (עמ' 91)
	על פי תצהיר זה אנו מחתימים כי אנו מסכימים לכל הנרשם באישור עריכת הביטוחים המצוין במסמכי המכרז אך ניתן לראות שלא צורף למסמכי המכרז האישור עריכת הביטוחים וכלל המציעים לא הצליחו לעבור על האישור עריכת הביטוחים ולשאול על כך שאלות הבהרה וגם מציע אינו יכול לחתום על נספח א-7 מבלי לראות את האישור עריכת הביטוחים וכמו כן האם אתם עובדים לפי אישורי הביטוח של חוזר המפקח  על הביטוח .

הרינו לעדכנכם, כי בתאריך 15.5.2019 פורסם חוזר המפקח על הביטוח בנושא "אישור קיום ביטוח" (להלן: "החוזר"). 

מטרת החוזר הינה לקבוע הוראות להסדרת התנהלות חברות הביטוח בהנפקת אישורי ביטוח וקביעת נוסח אחיד ומחייב לאישורים כאמור.

על פי החוזר, החל מיום 1.12.2019, חברות הביטוח ינפיקו אישורי ביטוח אך ורק בנוסחים אשר נקבעו בחוזר
חברות הביטוח משלימות ומפיקים אישורי ביטוח בנוהל טופס חדש אשר כולל מספרי פוליסה, סימון באקסים וציון הסכומים (ללא מלל).

האם משרד החינוך עובדת בנוהל החדש במידה וכן נא העבירו לכלל המציעים טופס אישור קיום ביטוחים מעודכן .
	על המציע לפעול בהתאם להוראות המפקח על הביטוח החדשות, בכל הנוגע לאישור קיום ביטוח.

מצ"ב לסיכום זה נוסח מתוקן


3. נספח מספר 7 – טופס הגשת ההצעה מתוקן
1. לתשומת לב המציעים, הגשת ההצעה תהיה אך ורק על גבי החוברת המתוקנת שצורפה להבהרה 1.
2. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
3. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
4. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
5. סעיף 9 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.

בכבוד רב,


אורנה מיטמיגר
                           
מנהלת אגף רכש מכרזים והתקשרויות

